CELEX: C2006/310/10
Language: fi
Date: 2006-12-16 00:00:00
Title: Asia C-405/06 P: Valitus, jonka Miguel Torres, S.A. on tehnyt 2.10.2006 asiassa T-247/03, Miguel Torres, S.A. v. SMHV ja Bodegas Muga, S.A., 11.7.2006 annetusta tuomiosta

16.12.2006   
            
            
               FI
            
            
               Euroopan unionin virallinen lehti
            
            
               C 310/6
            
         Valitus, jonka Miguel Torres, S.A. on tehnyt 2.10.2006 asiassa T-247/03, Miguel Torres, S.A. v. SMHV ja Bodegas Muga, S.A., 11.7.2006 annetusta tuomiosta
   (Asia C-405/06 P)
   (2006/C 310/10)
   Oikeudenkäyntikieli: espanja
   Asianosaiset
   
      Valittaja: Miguel Torres, S.A. (edustajat: asianajajat E. Armijo Chávarri, M. A. Baz de San Ceferino ja A. Castán Pérez-Gómez)
   
      Muu osapuoli: sisämarkkinoiden harmonisointivirasto (tavaramerkit ja mallit) ja Bodegas Muga, S. A.
   Vaatimukset
   
               —
            
            
               Valituksenalaisen tuomion kumoaminen siltä osin kuin siinä hylätään riidanalaista päätöstä koskeva kumoamisvaatimus,
            
         
               —
            
            
               riidanalaisen päätöksen kumoaminen siltä osin kuin sitä ei ole kumottu ensimmäisen oikeusasteen tuomioistuimessa,
            
         
               —
            
            
               SMHV:n velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Miguel Torres S.A.:n puolustautumisoikeuksien loukkaaminen sillä perusteella, että valituksenalaisessa tuomiossa hylätään ensimmäisen oikeusasteen tuomioistuimessa esitetyn kumoamiskanteen tueksi esitetty ensimmäinen kanneperuste, joka koskee valittajan puolustautumisoikeuksien loukkaamista. SMHV:n ensimmäisen valituslautakunnan kieltäytyminen hyväksymästä asiakirja-aineistoa, jonka Miguel Torres, S. A. oli liittänyt 25.1.2002 esittämänsä valituksen perustelukirjelmään, jonka tarkoituksena oli näyttää toteen merkin TORRES tunnettavuus Euroopan unionissa, muodostaa valittajan mukaan aineellisen sääntöjenvastaisuuden, jonka olisi pitänyt johtaa siihen, että ensimmäisen oikeusasteen tuomioistuin olisi kumonnut riidanalaisen päätöksen. Ratkaistessaan asian toisin ensimmäisen oikeusasteen tuomioistuin ei ole ainoastaan loukannut valittajan puolustautumisoikeuksia, vaan se on lisäksi jättänyt ottamatta huomioon toiminnallisen jatkuvuuden periaatteen sekä yhteisön tavaramerkistä annetun asetuksen 8 artiklan 1 kohdan b alakohdan (1).
            
         
               2.
            
            
               Ensimmäisen oikeusasteen tuomioistuin on rikkonut yhteisön tavaramerkkiasetuksen 8 artiklan 1 kohdan b alakohtaa tulkitessaan sitä väärin. Tätä säännöstä soveltaessaan ensimmäisen oikeusasteen tuomioistuin on tehnyt oikeudellisen virheen, koska se on soveltanut virheellisesti relevantin yleisön näkemystä kahden kilpailevan tavaramerkin sekaantumisvaaran arvioimiseksi. Valittajan mukaan ensimmäisen oikeusasteen tuomioistuin ei ole tukeutunut eurooppalaisen keskivertokuluttajan näkemykseen, vaan espanjalaisen, portugalilaisen ja italialaisen kuluttajan näkemykseen.
            
         
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).